

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.9 | 2025. gada 29. maijā |

**38.**

**Par grozījumiem Ogres novada pašvaldības domes 2023. gada 20. jūlija lēmumā**

**“Par detālplānojuma izstrādes uzsākšanu zemes vienībai Līvciema ielā 54, Ikšķilē, Ogres nov.” un darba uzdevuma derīguma termiņa pagarināšanu**

2025. gada 15. aprīlī Ogres novada pašvaldībā (turpmāk – Pašvaldība) saņemts trīs privātpersonu (U.J., V.L., L.M.) (turpmāk arī – Iesniedzēju) iesniegums (reģistrēts Pašvaldībā ar Nr. 2-4.2/1271) (turpmāk – Iesniegums), kurā lūgts pieņemt lēmumu par grozījumiem detālplānojuma zemes vienībai Līvciema ielā 54 Ikšķilē, Ogres nov., kadastra Nr. 7494 011 0006 (turpmāk – Zemes vienība) darba uzdevumā, pievienojot detālplānojuma teritorijai vēl 4 zemes vienības. Detālplānojuma mērķis ir veidot savrupmāju apbūvi, kā arī detalizēt transporta inženierinfrastruktūras risinājumus.

Detālplānojuma izstrāde uzsākta pamatojoties uz Pašvaldības domes 2023. gada 20. jūlija lēmumu “Par detālplānojuma izstrādes uzsākšanu zemes vienībai Līvciema ielā 54, Ikšķilē, Ogres nov.”. Detālplānojuma izstrādātājs ir Sabiedrība ar ierobežotu atbildību “Geopols” (turpmāk – SIA “Geopols”). 2024. gadā Pašvaldība apstiprināja SIA “Geopols” zemes ierīcības projektu, ar kuru Zemes vienība sadalīta trīs atsevišķās zemes vienībās – Līvciema iela 54 ar kadastra apzīmējumu 74940110408 un platību 2,17 ha , zemes vienībā ar kadastra apzīmējumu 74940110409 un platību 0,23 ha un zemes vienībā ar kadastra apzīmējumu 74940110410 un platību 0,04 ha.

Iesniegumā lūgts pievienot detālplānojuma teritorijai zemes vienības ar kadastra apzīmējumiem 7494 011 0208, 7494 011 0211, 7494 011 0210 un 7494 011 0209.

Saskaņā ar Tīnūžu pagasta zemesgrāmatas nodalījumu Nr. 1568 zemes vienība ar kadastra apzīmējumu 74940110408 ir nostiprināta uz U.J. vārda. Saskaņā ar Tīnūžu pagasta zemesgrāmatas nodalījumiem Nr. 100000217236 un 100000217237 zemes vienības ar kadastra apzīmējumiem 74940110209 un 74940110210 ir nostiprinātas uz L.M. vārda. Saskaņā ar Tīnūžu pagasta zemesgrāmatas nodalījumiem Nr. 100000217385 un 100000217405 zemes vienības ar kadastra apzīmējumiem 74940110208 un 749401102111 ir nostiprinātas uz V.L. vārda.

Atbilstoši Ikšķiles novada teritorijas plānojuma[[1]](#footnote-1) (turpmāk – Teritorijas plānojums), kas 2021. gada 27. janvārī apstiprināts ar Ikšķiles novada pašvaldības saistošajiem noteikumiem Nr.2/2021 “Ikšķiles novada teritorijas plānojuma teritorijas izmantošanas un apbūves noteikumi un grafiskā daļa” (turpmāk – saistošie noteikumi Nr.2/2021) un kas stājušies spēkā 2021. gada 11. februārī, grafisko daļu[[2]](#footnote-2) Zemes vienībai noteikts funkcionālais zonējums Savrupmāju apbūves teritorija (DzS-2). Zemes vienībām ar kadastra apzīmējumiem74940110408, 7494 011 0208 un 7494 011 0211 funkcionālais zonējums ir noteikts Savrupmāju apbūves teritorija (DzS-2), bet zemes vienībām ar kadastra apzīmējumiem 7494 011 0210 un 7494 011 0209 – Savrupmāju apbūves teritorija (DzS-2) un Dabas un apstādījumu teritorija (DA-5). Zemes vienības ar kadastra apzīmējumiem 7494 011 0210 un 7494 011 0209daļēji atrodas valsts autoceļa A6 aizsargjoslā. Visas zemes vienības atrodas Ainaviski vērtīgā teritorijā “Daugavas krasta ainava” (TIN5), kā arī Vides trokšņa pārsniegšanas teritorijā (TIN113).

Atbilstoši Teritorijas plānojuma Teritorijas izmantošanas un apbūves noteikumu[[3]](#footnote-3) (turpmāk – TIAN) 148. punktam Savrupmāju apbūves teritorija (DzS-2) ir funkcionālā zona, ko nosaka, lai nodrošinātu mājokļa funkciju savrupam dzīvesveidam, paredzot atbilstošu infrastruktūru, un kuras galvenais izmantošanas veids ir savrupmāju apbūve vai vasarnīcu apbūve ar minimālo jaunveidojamā zemesgabala platību 2400 m2 un maksimālo stāvu skaitu – 2 stāvi. Atbilstoši TIAN 683. punktam Dabas un apstādījumu teritorija (DA5) ir funkcionālā zona, kas noteikta kā zaļā zona gar valsts galveno autoceļu un gar dzelzceļu, ar teritorijas galvenajiem izmantošanas veidiem – labiekārtota ārtelpa (apstādījumi) vai ārtelpa bez labiekārtojuma.

Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem”[[4]](#footnote-4) (turpmāk tekstā – Noteikumi) 39.4.1. punkts nosaka, ka detālplānojumu izstrādā, ja nepieciešama esošās transporta organizācijas pārkārtošana, likvidējot vai pārvietojot esošas ielas vai pašvaldību ceļus, vai jaunas satiksmes infrastruktūras plānošana, izveidojot jaunas ielas vai pašvaldību ceļus.

Atbilstoši Teritorijas attīstības plānošanas likuma (turpmāk – Likums) 28. panta trešajai daļai detālplānojumu izstrādā pirms jaunas būvniecības uzsākšanas vai zemes vienību sadalīšanas, ja tas rada nepieciešamību pēc kompleksiem risinājumiem un ja normatīvajos aktos nav noteikts citādi.

Saskaņā ar Noteikumu 38. punktu detālplānojumu izstrādā, lai īstenotu konkrētu attīstības priekšlikumu vai plānošanas uzdevumu, detalizējot teritorijas plānojumā vai lokālplānojumā noteiktās prasības.

Atbilstoši Noteikumu 103. punktam detālplānojuma darba uzdevuma derīguma termiņš ir divi gadi. Ja nav mainījušies faktiskie un tiesiskie apstākļi, uz kuru pamata ir izdots darba uzdevums, pašvaldība var pieņemt lēmumu par darba uzdevuma derīguma termiņa pagarināšanu.

Detālplānojuma izstrāde ir uzsākta 2023. gada 20. jūlijā. 2025. gada 6. martā (reģistrēts Pašvaldībā ar Nr. 2-4.1/1426) un 2025. gada 15. aprīlī (reģistrēts Pašvaldībā ar Nr. 2-4.2/1271) saņemtajās SIA “Geopols” izstrādātajās zemesgabalu sadales skicēs konstatētas atsevišķas neatbilstības Teritorijas plānojumam un teritorijas plānošanas jomu regulējošiem normatīvajiem aktiem. Tāpat saņemts piegulošās zemes vienības īpašnieka viedoklis ar atteikumu piedalīties detālplānojuma izstrādē. Secināms, ka līdz darba uzdevuma derīguma termiņa beigām nav iespējams pabeigt detālplānojuma izstrādi, kā arī veikt publiskās apspriešanas un detālplānojuma apstiprināšanas procedūras.

Izvērtējot situāciju, tika konstatēts, ka faktiskie vai tiesiskie apstākļi, uz kuru pamata ir izdots darba uzdevums, nav būtiski mainījušies, līdz ar to ir pietiekošs pamatojums detālplānojuma izstrādes darba uzdevuma derīguma termiņa pagarināšanai uz 2 (diviem) gadiem.

Ņemot vērā minēto, Pašvaldība secina, ka Iesniedzēja ierosinājums detālplānojuma darba uzdevuma maiņai atbilst Teritorijas plānojumam un teritorijas attīstības plānošanas jomu regulējošajiem normatīvajiem aktiem.

Pamatojoties uz Teritorijas attīstības plānošanas likuma 28. panta trešo daļu, Pašvaldību likuma 10. panta pirmās daļas 3. punktu un Ministru kabineta 2014. gada 14. oktobra noteikumu Nr. 628 „Noteikumi par pašvaldību teritorijas attīstības plānošanas dokumentiem” 3. punktu, 39.2. apakšpunktu, 96., 98., 102., 103., 132.punktu

**balsojot: ar 19 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Dainis Širovs, Egils Helmanis, Gints Sīviņš, Igors Miglinieks, Ilmārs Zemnieks, Indulis Trapiņš, Jānis Kaijaks, Jānis Siliņš, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. Izdarīt Ogres novada pašvaldības (turpmāk – Pašvaldība) domes 2023. gada 20. jūlija lēmumā “Par detālplānojuma izstrādes uzsākšanu zemes vienībai Līvciema ielā 54, Ikšķilē, Ogres nov.” (turpmāk – Lēmums) šādus grozījumus:
   1. lemjošās daļas 1. punktu izteikt šādā redakcijā:

“Atļaut uzsākt detālplānojuma zemes vienībai Līvciema ielā 54, Ikšķilē, Ogres nov. ar kadastra apzīmējumu 7494 011 0408 un platību 2,17 ha, zemes vienībai ar kadastra apzīmējumu 7494 011 0208 un platību 0,51 ha, zemes vienībai ar kadastra apzīmējumu 7494 011 0211 un platību 0,51 ha, zemes vienībai ar kadastra apzīmējumu 7494 011 0208 un platību 0,58 ha, zemes vienībai ar kadastra apzīmējumu 7494 011 0209 un platību 0,57 ha (turpmāk – Detālplānojums), izstrādi.”;

* 1. Lēmuma 1. pielikumu izteikt jaunā redakcijā atbilstoši šī lēmuma 1. pielikumam;
  2. lemjošās daļas 3. punktā aizstāt vārdus “projektu vadītāju Kristapu Tirzīti” ar vārdiem “telpisko plānotāju”;
  3. lemjošās daļas 4. punktā aizstāt vārdus “ierosinātāju U.J.” ar vārdiem “ierosinātājiem U.J., V.L., L.M.”;
  4. lemjošās daļas 5. punktā aizstāt skaitli “5” ar skaitli “4”;
  5. Lēmuma 2. pielikumu izteikt jaunā redakcijā atbilstoši šī lēmuma 2. pielikumam.

1. Pagarināt Detālplānojuma darba uzdevuma derīguma termiņu par diviem gadiem līdz 2027. gada 20. jūlijam.
2. Uzdot Pašvaldības Centrālās administrācijas Juridiskajai nodaļai divu nedēļu laikā pēc šī lēmuma stāšanās spēkā izbeigt starp Pašvaldību un U.J. 2023. gada 25. jūlijā noslēgto līgumu par detālplānojuma izstrādi un finansēšanu (reģistrēts Pašvaldībā ar Nr. 3006/2).
3. Uzdot Pašvaldības Centrālās administrācijas Attīstības un plānošanas nodaļas telpiskajam plānotājam:

**4.1.** piecu darbdienu laikā pēc šī lēmuma stāšanās spēkā nodrošināt paziņojuma par Detālplānojuma izstrādes uzsākšanu un šī lēmuma ievietošanu Teritorijas attīstības plānošanas informācijas sistēmā, kā arī publicēšanu Pašvaldības oficiālajā tīmekļvietnē;

**4.2.** nodrošināt šā lēmuma 4.1. punktā minētā paziņojuma publicēšanu Pašvaldības informatīvā izdevuma tuvākajā numurā;

**4**.3. mēneša laikā pēc 3. punktā minētā līguma izbeigšanas organizēt līguma noslēgšanu starp Pašvaldību un U.J., V.L., L.M., atbilstoši Lēmuma 2. pielikumam.

1. Uzdot Pašvaldības Centrālās administrācijas Kancelejai informēt U.J., V.L., L.M. par pieņemto lēmumu, nosūtot šī lēmuma protokola izrakstu.
2. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)

1. [https://geolatvija.lv/geo/tapis#document\_19196#nozoom](https://geolatvija.lv/geo/tapis#document_19196) [↑](#footnote-ref-1)
2. <https://tapis.gov.lv/tapis/lv/downloads/112463> [↑](#footnote-ref-2)
3. <https://tapis.gov.lv/tapis/lv/downloads/112475> [↑](#footnote-ref-3)
4. <https://likumi.lv/ta/id/269842-noteikumi-par-pasvaldibu-teritorijas-attistibas-planosanas-dokumentiem> [↑](#footnote-ref-4)